একটি বেসরকারী সংস্থা এমকেপি সুত্রে জানা গেছে, গত এক মাসে এই হাসপাতালের ইনডোর ও আউটডোরে চিকিৎসা নিতে আসা রোগী ও তাদের স্বজনদের প্রায় ৫০ হাজার টাকা এবং ৩৫টি মোবাইল ফোন পকেটমার ও দুর্বৃত্তরা চুরি করেছে। জেলার বালিয়াডাঙ্গী উপজেলার মাছখুড়িয়া গ্রামের খাদেমুল ইসলাম দুঃখ করে বলেন, ছাগল বিক্রি করে ছেলের চিকিৎসার টাকা জোগাড় করেছিলাম। সে টাকা চোরের পকেটে চলে গেছে। একই অভিযোগ হরিপুর উপজেলার গেদুরা ইউনিয়নের মন্নাটলী গ্রামের ইউসুফ আলীর।